**SPECIALIEJI REIKALAVIMAI SOCIALINIO DARBUOTOJO (DIENOS SOCIALINĖS GLOBOS SKYRIUJE) PAREIGYBEI**

1. Turėti socialinių mokslų studijų srities ir socialinio darbo arba edukologijos studijų krypties ne žemesnį kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu.

2. Gerai išmanyti Lietuvos Respublikos teisės aktus, reglamentuojančius socialines paslaugas, jų teikimo organizavimą, dokumentų rengimo taisykles.

**SOCIALINIO DARBUOTOJO (DIENOS SOCIALINĖS GLOBOS SKYRIUJE) FUNKCIJOS**

1. Šias pareigas einantis darbuotojas vykdo šias funkcijas:

1.1. suburia komandas darbui asmens namuose ir koordinuoja jų veiklą, sudaro darbo grafikus;

1.2. koordinuoja ir organizuoja socialinių paslaugų teikimą, sudaro socialinių paslaugų komplekto sudėtį, prieš tai įvertinęs situaciją asmens namuose;

1.3. parengia slaugos ir socialinių paslaugų bendro teikimo sutartį dėl konkretaus asmens ir organizuoja jos pasirašymą;

1.4. kartu su kitais komandos nariais sudaro individualų socialinės globos asmens namuose planą;

1.5. tikrina lankomosios priežiūros darbuotojų darbą, vertina socialinio darbo su asmeniu ar šeima ir pagalbos teikimo jiems veiksmingumą. Pildo socialinės globos teikimo patikros lapą;

1.6. konsultuoja asmenį prižiūrinčius šeimos narius ar artimuosius giminaičius dėl tinkamos asmens priežiūros namuose ir asmeniui būtinų sveikatos priežiūros paslaugų užtikrinimo laiku (išskyrus slaugos klausimais);

1.7. sukuria bendravimo su asmeniu santykius, į jo socialinių problemų sprendimą įtraukiant jį patį, jo šeimą, bendruomenę, savanorius;

1.8. analizuoja pagalbos poveikio asmeniui ir šeimai veiksmingumą, pokyčius ir rezultatus;

1.9. nuolat siekia atnaujinti teorines savo žinias ir praktinius socialinio darbo įgūdžius bei gebėjimus;

1.10. ruošia mėnesio ir metines ataskaitas, suvestines, kitus dokumentus;

1.11. informuoja Centro direktorių, seniūnijos socialinius darbuotojus ir kitas tarnybas apie pasitaikančius smurto, nepriežiūros ir kitus negatyvius reiškinius slaugomo asmens atžvilgiu;

1.12. vykdo kitas pareigas nurodytas dienos socialinės globos asmens namuose organizavimo ir teikimo tvarkos apraše;

1.13. atlieka asmens (šeimos) socialinių paslaugų poreikio ir vykstančių pokyčių vertinimą;

1.14. užtikrina paslaugas teikiančių darbuotojų komandinį darbą ir tarpinstitucinį bendradarbiavimą su kitomis institucijomis;

1.15. vykdo projektinę veiklą;

1.16. vykdo kitus Centro direktoriaus nurodymus.